Regije Litvanije
<s>Litva se može podijeliti u povijesne i kulturne pokrajine (zvane ethnografske regije).</s><s>Precizne granice nisu potpuno jasne, jer pokrajine nisu službene političke ili upravne jedinice.</s><s>Pokrajine su ograničene kulturom, kao što su narodni običaji, tradicionalni način života, pjesme, predanja i dr. Donekle, pokrajine odgovaraju rasporedu litavskih dijalekata.</s><s>Ova veza opet ne predstavlja strogu definiciju granica pokrajina.</s><s>Na primjer, iako se dzūkijski dijalekt naziva južnoaukštaitijskim, to ne znači da je Dzūkija dio Aukštaitije.</s><s>U određenim dijelovima nekih pokrajina se govori na dijalektima iz drugih pokrajina, dok npr. u Žemaitiji postoje tri autohtona dijalekta (južni, sjeverni i zapadni žemaitski), a neki od njih su podijeljeni na poddijalekte.</s>

<s>Pokrajine u politici 
Osim Žemajtije, nijedna pokrajina nije bila politička ili upravna jedinica.</s><s>Ipak, nedavno se radilo u pravcu tačnijeg definiranja njihovih granica, pošto postoji projekt zamjene sustava okruga u Litvi etnografskim regionima, koji bi se nazivali zemljama (jednina - žemė, množina - žemės).</s><s>Ovome projekt također ide u prilog činjenica da 10 okruga s ograničenim nadležnostima nisu potrebni za državu veličine Litve.</s><s>Drugi argument je da druge države oživljavaju povijesne pokrajine, dok u Litvi postoje umjetno nastali okruzi.</s><s>Ovaj projekt je podržao bivši predsjednik Rolandas Paksas, mada nije još uvijek jasno kad će se projekt sprovesti, ako se to uopće dogodi.</s><s>Ipak, Dzūkija je nedavno usvojila grb i amblem koji bi se koristili u slučaju sprovođenja reforme.</s><s>Okrug Alytus, koji se skoro u cjelosti nalazi u Dzūkiji, usvojio je ubrzo potom grb zasnovan na grbu Dzūkije.</s><s>Žemajtija ima zastavu i grb koji potječu još iz vremena Kneževine Žemajtije; ovi simboli su mnogo stariji od zastave Litve.</s><s>Mala Litva ima zastavu koja se koristi još od 17. stoljeća, kao i himnu koja datira iz 19. stoljeća.</s><s>Međutim, ako se reforma sprovede, najvjerovatnije će biti samo 4 zemlje, a ne 5, jer se većina Male Litve danas nalazi u granicama Rusije i mnogi Litavci su protjerani odatle.</s><s>Vrlo mali preostali dio u Litvi je također naseljen novopridošlima, jer je većina lokalnog stanovništva umrla tijekom Drugog svjetskog rata ili je protjerana.</s><s>Stoga, Mala Litva bi vjerovatno bila pripojena Žemajtiji.</s>

<s>Iako pokrajine nisu politički/upravni entiteti, većina pokrajina ima svoje "prijestolnice" (gradove koji se najčešće smatraju prijestolnicama).</s><s>Ovi gradovi nisu nužno najveći u pokrajini.</s>

<s>Popis pokrajina 
 Aukštaitija (doslovno Visija).</s><s>Pokrajina u sjeveroistočnoj Litvi, također uključuje neke povijesno litavske teritorije u jugozapadnoj Latviji i sjeverozapadnoj Bjelorusiji.</s><s>Prijestolnica Panevėžys je također i najveći grad u pokrajini.</s><s>Žemajtija, (doslovno Nizija).</s><s>Pokrajina u zapadnoj Litvi.</s><s>Prijestolnica je Telšiai, najveći grad je Šiauliai.</s><s>Dzūkija (ili Dainava - doslovno "zemlja pjesama")).</s><s>Pokrajina u jugoistočnoj Litvi, također uključuje velika prostranstva provijesno litavske teritorije u današnjoj Bjelorusiji, kao i neke teritorije u današnjoj Poljskoj.</s><s>Prijestolnica je Alytus, najveći grad je Vilnius.</s><s>Suvalkija (ili Sūduva).</s><s>Pokrajina u jugozapadnoj Litvi, najmanji je etnografski region.</s><s>Prijestolnica je Marijampolė, najveći grad je Kaunas.</s><s>Mala Litva (Mažoji Lietuva).</s><s>Pokrajina na baltičkoj obali, također uključuje teritorije sa povijesno velikom litavskom populacijom današnje Kalinjingradske oblasti i dio sjeverne Poljske.</s><s>Najveći grad je Klaipėda.</s>

<s>Povezano 
 Okruzi Litve
 Geografija Litve
 Povijesne pokrajine Središnje Europe</s>

<s>Geografija Litvanije
Litvanija</s>

